Întâmplare bizară la Iași. Un bărbat s-a întors acasă după ce familia sa credea că îl înmormântase pe 10 decembrie.
Un bărbat despre care se credea că a murit s-a întors acasă. Familia credea că îl înmormântase pe Gabriel Luca pe 10 decembrie. Poliţia cercetează în continuare acest caz.
La sfârșitul săptămânii trecute, un caz ciudat s-a petrecut în Costuleni, Iași. Un bărbat pe care familia credea că îl înmormântase pe 10 decembrie s-a întors acasă, iar asta a tulburat liniștea apropiaților.Să refacem firul poveștii. Se pare că Gabriel Luca fusese dat dispărut în octombrie, iar la sfârşitul lunii noiembrie, după ce Poliţia a descoperit un cadavru în Jijia, familia a fost chemată pentru identificare. Oamenii au spus că este fiul lor și, astfel, au primit trupul neînsuflețit pentru a-l înmormânta.Povestea nu se încheie aici pentru că, vineri, la o săptămână după înmormântare, Gabriel Luca a apărut viu şi nevătămat la poarta familiei sale, scrie ziaruldeiasi.ro.Nu se ştie deocamdată pe cine au înmormântat şi de ce nu şi-au dat seama că bărbatul găsit în Jijia nu era fiul lor. Poliţia cercetează în continuare cazul.Sursă foto: ziaruldeiasi.ro.